3.7.2023.
LV
Eiropas Savienības Oficiālais Vēstnesis
C 235/47
Prasījumi Prasītāju prasījumi Tiesai ir šādi: — atcelt Komisijas 2023. gada 6. februāra lēmumu, ar ko ir noraidīts prasītāju iekšējās pārskatīšanas pieprasījums; — piespriest atbildētājai atlīdzināt tiesāšanās izdevumus.
Pamati un galvenie argumenti Prasības pamatojumam prasītāji izvirza četrpadsmit pamatus. 1.
Ar pirmo pamatu tiek apgalvots, ka Komisijas 2023. gada 6. februāra lēmumā (turpmāk tekstā – “apstrīdētais lēmums”) ir pieļauta tiesību kļūda un/vai kļūdas vērtējumā, interpretējot Eiropas Parlamenta un Padomes Regulas (ES) 2020/852 (1) 19. panta 1. punkta f) apakšpunktu saistībā ar prasību, ka tehniskās pārbaudes kritērijiem (turpmāk tekstā – “TPK”) ir jābūt balstītiem uz pārliecinošiem zinātniskiem pierādījumiem un piesardzības principu.
Par darbībām kodolenerģijas jomā 2.
Ar otro pamatu tiek apgalvots, ka apstrīdētajā lēmumā ir pieļautas tiesību kļūdas un/vai kļūdas vērtējumā, ciktāl ir noraidīts arguments, ka TPK kodolenerģijas jomā neatbilst prasībām par “labākajiem sektora raksturlielumiem” saskaņā ar Regulas 2020/852 10. panta 2. punkta a) apakšpunktu. 3.
Ar trešo pamatu tiek apgalvots, ka apstrīdētajā lēmumā ir pieļautas tiesību kļūdas un/vai kļūdas vērtējumā, ciktāl ir noraidīts pamats, ka Komisijas Deleģētajā regulā (ES) 2022/1214 (2) paredzētais kritērijs neatbilst Regulas 2020/852 10. panta 2. punktam (turpmāk tekstā – “pāreja uz klimatneitrālu ekonomiku”). 4.
Ar ceturto pamatu tiek apgalvots, ka apstrīdētajā lēmumā ir pieļautas tiesību kļūdas un/vai kļūdas vērtējumā, ciktāl ir noraidīts pamats, ka kodolenerģija būtiski nesekmē pielāgošanos klimata pārmaiņām saskaņā ar Regulas 2020/852 11. panta 1. punkta a) apakšpunktu. 5.
Ar piekto pamatu tiek apgalvots, ka apstrīdētajā lēmumā ir pieļautas tiesību kļūdas, kļūdas vērtējumā un/vai norādīts neatbilstošs pamatojums, ciktāl ir noraidīts arguments, ka darbības kodolenerģijas jomā neatbilst “nenodari būtisku kaitējumu” prasībai, kas ir iekļauta Regulas 2020/852 3., 9. un 17. pantā. 6.
Ar sesto pamatu tiek apgalvots, ka apstrīdētajā lēmumā ir pieļautas tiesību kļūdas un/vai kļūdas vērtējumā un/vai norādīts neatbilstošs pamatojums, ciktāl ir noraidīts pamats, ka nebija pārkāpta prasība par minimāliem aizsargpasākumiem attiecībā uz darbībām kodolenerģijas jomā saskaņā ar Regulas 2020/852 3. panta c) punktu un 18. pantu.
Par darbībām, kas saistītas ar dabasgāzi 7.
Ar septīto pamatu tiek apgalvots, ka apstrīdētajā lēmumā ir pieļautas tiesību kļūdas un/vai kļūdas vērtējumā, ciktāl ir noraidīts arguments, ka emisiju slieksnis, kas ir noteikts ar dabasgāzi saistītām darbībām, ir pretrunā Regulas 2020/852 10. panta 2. punktā paredzētajām prasībām. 8.
Ar astoto pamatu tiek apgalvots, ka apstrīdētajā lēmumā ir pieļautas tiesību kļūdas un/vai kļūdas vērtējumā, ciktāl ir noraidīts pamats, ka ar dabasgāzi saistīto darbību iekļaušana apgrūtinātu mazoglekļa alternatīvu izstrādi un izmantošanu, kas ir pretrunā Regulas 2020/852 10. panta 2. punktam. 9.
Ar devīto pamatu tiek apgalvots, ka apstrīdētajā lēmumā ir pieļautas tiesību kļūdas un/vai kļūdas vērtējumā, ciktāl ir noraidīts pamats, ka TPK attiecībā uz dabasgāzi neatbilst Regulas 2020/852 10. panta 2. punktā izvirzītajai prasībai par to, ka nav pieejama nekāda mazoglekļa alternatīva. 10.
Ar desmito pamatu tiek apgalvots, ka apstrīdētajā lēmumā ir pieļautas tiesību kļūdas un/vai kļūdas vērtējumā, ciktāl ir noraidīts pamats, ka ar dabasgāzi saistītu darbību klasifikācija par ilgtspējīgām ir pretrunā Regulas 2020/852 10. panta 2. punkta c) apakšpunktā paredzētajai prasībai, saskaņā ar kuru darbība nedrīkst izraisīt iesīksti oglekļietilpīgajos aktīvos.